**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. GEGUŽĖS 17 D. SPRENDIMO NR.** [**5TS-28**](http://www.infolex.lt/lazdijai/Default.aspx?Id=3&DocId=51818) **„DĖL LAZDIJŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO OBJEKTŲ SĄRAŠO PATVIRTINIMO“ PAKEITIMO**

2019 m. spalio 16 d. Nr. 34-173

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašą, patvirtintą Lazdijų rajono savivaldybės tarybos 2019 m. gegužės 17 d. sprendimu Nr. [5TS-28](http://www.infolex.lt/lazdijai/Default.aspx?Id=3&DocId=51818) „Dėl Lazdijų rajono savivaldybės kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašo patvirtinimo“, ir išdėstyti nauja redakcija (pridedama).

Savivaldybės merė Ausma Miškinienė

Virginijus Blažauskas, 8 (318) 66 141

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. GEGUŽĖS 17 D. SPRENDIMO NR.** [**5TS-28**](http://www.infolex.lt/lazdijai/Default.aspx?Id=3&DocId=51818) **„DĖL LAZDIJŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO OBJEKTŲ SĄRAŠO PATVIRTINIMO“ PAKEITIMO“**

**PROJEKTO**

**AIŠKINAMASIS RAŠTAS**

2019-10-14

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2019 m. gegužės 17 d. sprendimo Nr. [5TS-28](http://www.infolex.lt/lazdijai/Default.aspx?Id=3&DocId=51818) „Dėl Lazdijų rajono savivaldybės kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašo patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio projekto tikslas patikslinti Lazdijų rajono savivaldybės 2019 m. gegužės 17 d. sprendimu Nr. [5TS-28](http://www.infolex.lt/lazdijai/Default.aspx?Id=3&DocId=51818) „Dėl Lazdijų rajono savivaldybės kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašo patvirtinimo“ patvirtintą Lazdijų rajono savivaldybės Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašą (toliau – Objektų sąrašas).

Lazdijų rajono savivaldybei 2019 m. skirta 1092000,00 Eur (vienas milijonas devyniasdešimt du tūkstančiai Eur). Atlikus objektų sąraše numatytus darbus / paslaugas, žinomos tikslios atliktų darbų ir paslaugų apimtys (kiekiai) ir atliktų darbų vertės, kurios šiuo sprendimo projektu yra tikslinamos pagal faktą.

Atsižvelgiant į tai, kad vykdant viešuosius pirkimus buvo sutaupyta lėšų, siūloma į Objektų sąrašą įtraukti Veisiejų m., Dariaus ir Girėno g. šaligatvio paprastojo remonto darbus, kurių metu bus atnaujinta 121 m ilgio šaligatvio atkarpa. Šiuo metu šaligatvio danga susidėvėjusi, betoninės plytelės sutrūkinėjusios, išsikraipiusios, kelio ir vejos bortai ištrupėję, neatitinka šiuolaikinių reikalavimų, todėl šaligatvį tikslinga remontuoti tiek socialiniu tiek ekonominiu požiūriu. Dariaus ir Girėno g. veda į S. Gedos gimnaziją, todėl šios gatvės ne tik važiuojamoji dalis, bet ir šaligatviai intensyviai naudojami.

Remonto metu bus atnaujinti šaligatvio pagrindai, įrengta nauja trinkelių danga, pakeisti kelio ir vejos bortai, sureguliuoti inžinerinių tinklų šulinių aukščiai. Atlikus šaligatvio remontą bus užtikrintos saugios ir šiuolaikinius reikalavimus atitinkančios eismo sąlygos visiems eismo dalyviams.

Atlikus jau numatytus Objektų sąraše kelių (gatvių) remonto darbus, pagerėjo vietos gyventojų mobilumas ir jų gyvenimo sąlygos, užtikrinančios greitesnį susisiekimą tarp Lazdijų rajono savivaldybės gyvenviečių ir jų viduje, sumažėjo kelių priežiūros išlaidos, transporto priemonių eksploataciniai kaštai ir avarijų tikimybė.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas